Ixtisoslashtirilgan taʼlim muassasalari agentligi tizimida tabiiy fanlar yoʻnalishiga ixtisoslashtirilgan maktablar tarmogʻini kengaytirish chora-tadbirlari toʻgʻrisida
(resolution, 2025-09-29)

Tabiiy fanlar sohasida yuqori malakali kadrlarni tayyorlash, soha boʻyicha iqtidorli oʻquvchilarni aniqlash hamda ularning qobiliyatlarini roʻyobga chiqarish tizimini yanada takomillashtirish maqsadida Vazirlar Mahkamasi qaror qiladi: 1. Maktabgacha va maktab taʼlimi vazirligining Ixtisoslashtirilgan taʼlim muassasalari agentligi (keyingi oʻrinlarda — Agentlik) tizimidagi taʼlim tashkilotlari, shuningdek, vazirliklar va idoralar tizimidagi umumiy oʻrta taʼlim va kasbiy taʼlim tashkilotlari negizida Abu Ali ibn Sino nomidagi ixtisoslashtirilgan maktabning filiallarini (keyingi oʻrinlarda — filiallar) tashkil etish toʻgʻrisidagi taklifiga rozilik berilsin. 2. Quyidagilar: 2025-yilda tashkil etiladigan Abu Ali ibn Sino nomidagi ixtisoslashtirilgan maktab filiallarining roʻyxati 1-ilovaga muvofiq; 2026-2027-yillarda yangidan quriladigan va rekonstruksiya qilinadigan Abu Ali ibn Sino nomidagi ixtisoslashtirilgan maktab filiallarining manzilli roʻyxati 2-ilovaga muvofiq tasdiqlansin. 3. Masʼul vazirlik, idora va tashkilotlar bir oy muddatda ushbu qarorga 1-ilovada koʻrsatilgan taʼlim tashkilotlari faoliyati tugatilishi, ularning mol-mulki, bino va inshootlari operativ boshqarish huquqi asosida Agentlik tizimiga oʻtkazilishini taʼminlasin. 4. Qoraqalpogʻiston Respublikasi Vazirlar Kengashi, Toshkent va Fargʻona viloyatlari hokimliklari 2025-yil 1-noyabrga qadar ushbu qarorga 1-ilovaga muvofiq tegishlicha Agentlik tizimida tashkil etilayotgan Abu Ali ibn Sino nomidagi ixtisoslashtirilgan maktab filiallarining bino va inshootlarini taʼmirlash, belgilangan talablar asosida jihozlash, oʻquvchilarga yashash va ovqatlanish uchun zarur sharoitlarni yaratish choralarini koʻrsin. 5. Belgilansinki: Toshkent shahridagi Abu Ali ibn Sino nomidagi ixtisoslashtirilgan maktab tabiiy fanlar yoʻnalishi boʻyicha tayanch maktab (keyingi oʻrinlarda — tayanch maktab) hisoblanadi; tayanch maktabning direktori hamda uning filiali ijrochi direktori Agentlik direktori tomonidan lavozimga tayinlanadi va lavozimidan ozod etiladi; tayanch maktab va filiallarga rahbar kadrlar ikki bosqichli (saralash va suhbat), pedagog kadrlar uch bosqichli (saralash, test sinovi va suhbat) tanlov asosida ishga qabul qilinadi; filiallar xodimlari mehnatiga Oʻzbekiston Respublikasi Prezidentining “Oʻzbekiston Respublikasi Maktabgacha va maktab taʼlimi vazirligi huzuridagi Ixtisoslashtirilgan taʼlim muassasalari agentligi tizimidagi ixtisoslashtirilgan maktablar tarmogʻini kengaytirish toʻgʻrisida” 2022-yil 14-apreldagi PF-106-son Farmoniga muvofiq tashkil etilgan ixtisoslashtirilgan maktablar uchun belgilangan shartlarda haq toʻlanadi; tayanch maktab va filiallarga qabul 7-sinfdan boshlanadi, bunda bir sinfda oʻquvchilarning eng koʻp soni 24 nafardan oshmasligini hisobga olgan holda, qabul parametrlari Agentlik tomonidan belgilanadi; filiallarga oʻquvchilar tayanch maktab uchun belgilangan tartib asosida saralab olinadi; filiallarda oʻquvchilar uchun turar joy hamda autsorsing asosida belgilangan tartibda bepul sogʻlom ovqatlantirish tashkil etiladi; filiallarning qurilish ishlari tayanch maktabning sharoitidan kam boʻlmagan, yagona yondashuv asosida 2026-2027-yillarda Qoraqalpogʻiston Respublikasi Vazirlar Kengashi, viloyatlar hokimliklari tomonidan Agentlik bilan kelishilgan holda amalga oshiriladi; filiallar zamonaviy talablarga muvofiq plastik qoplamali (HPL panel) sinf stoli, plastik qoplamali, egri yelimlangan fanerali sinf stullari bilan jihozlanadi; filiallar bitiruvchilariga tayanch maktab bitiruvchilari uchun davlat oliy taʼlim tashkilotlariga oʻqishga kirish boʻyicha qonunchilik hujjatlari bilan berilgan imtiyozlar tatbiq etilmaydi; filiallarni saqlash bilan bogʻliq xarajatlar tegishli mahalliy budjet mablagʻlari hisobidan moliyalashtiriladi. 6. Maktabgacha va maktab taʼlimi vazirligi: a) 2025-yil 15-oktabrga qadar tayanch maktab, filiallar hamda Agentlik tizimidagi ixtisoslashtirilgan maktablar uchun lavozimlar va shtat birliklarining namunaviy shtat jadvalini manfaatdor vazirlik va idoralar bilan kelishgan holda tasdiqlasin; b) belgilangan muddatlarda filiallar faoliyatini tashkil etsin. Bunda: oʻquvchilarning innovatsion gʻoyalari va ishlanmalarini rivojlantirish, zamonaviy kasblarga oʻrgatish uchun ularning qiziqish va qobiliyatlarini inobatga olgan holda zarur shart-sharoitlar yaratsin; kimyo, biologiya, agrotexnologiya, biotexnologiya fanlari umumiy dars soatlari fondi doirasida qoʻshimcha oʻquv dasturlari asosida oʻqitilishini taʼminlasin; v) Jizzax, Surxondaryo va Buxoro viloyatlari hokimliklari bilan birgalikda ushbu qarorga 1-ilovada koʻrsatilgan ixtisoslashtirilgan maktab-internatlarning aniq fanlar yoʻnalishida taʼlim olayotgan oʻquvchilarini Agentlik tizimidagi boshqa ixtisoslashtirilgan maktablarga joylashtirish choralarini koʻrsin; g) Qurilish va uy-joy kommunal xoʻjaligi vazirligi, Andijon, Qashqadaryo, Navoiy, Namangan, Samarqand, Sirdaryo, Fargʻona hamda Xorazm viloyatlari hokimliklari bilan birgalikda ushbu qarorga 2-ilovada koʻrsatilgan maktablarning qurilish va jihozlash ishlarini bosqichma-bosqich 2026-2027-yillarda Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturiga kiritish yuzasidan tegishli takliflarni tayyorlasin hamda Iqtisodiyot va moliya vazirligiga taqdim etsin. 7. Belgilab qoʻyilsinki, filiallar taʼminoti bilan bogʻliq xarajatlar: 2025-yilda birinchi darajali budjet mablagʻlari taqsimlovchisi sifatida Maktabgacha va maktab taʼlimi vazirligiga hamda Qoraqalpogʻiston Respublikasi, viloyatlar va Toshkent shahri mahalliy budjetlariga ajratilgan mablagʻlar doirasida amalga oshiriladi; 2026-yildan boshlab Davlat budjeti parametrlarida nazarda tutiladi. 8. Oʻzbekiston Respublikasi Hukumatining 3-ilovaga muvofiq ayrim qarorlariga qoʻshimchalar kiritilsin. 9. Maktabgacha va maktab taʼlimi vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 10. Ushbu qarorning bajarilishini nazorat qilish Oʻzbekiston Respublikasi maktabgacha va maktab taʼlimi vaziri E.G. Karimova zimmasiga yuklansin. T/rTuman (shahar) nomiNegizida ixtisoslashtirilgan maktab filiali tashkil etilayotgan taʼlim tashkiloti nomiAgentlik tizimida tashkil etilayotgan ixtisoslashtirilgan maktab filiali nomiQuvvati1.Xoʻjayli tumaniXoʻjayli tuman 2-son ixtisoslashtirilgan maktab-internatiAbu Ali ibn Sino nomidagi ixtisoslashtirilgan maktabning Xoʻjayli filiali4802.Buxoro shahriBuxoro shahar 2-son ixtisoslashtirilgan maktab-internatiAbu Ali ibn Sino nomidagi ixtisoslashtirilgan maktabning Buxoro filiali3603.Jizzax shahriJizzax shahar 2-son ixtisoslashtirilgan maktab-internatiAbu Ali ibn Sino nomidagi ixtisoslashtirilgan maktabning Jizzax filiali2404.Termiz shahriTermiz shahar 2-son ixtisoslashtirilgan maktab-internatiAbu Ali ibn Sino nomidagi ixtisoslashtirilgan maktabning Termiz filiali2405.Fargʻona shahriFargʻona shahar 2-son ixtisoslashtirilgan maktab-internatiAbu Ali ibn Sino nomidagi ixtisoslashtirilgan maktabning Fargʻona filiali6106.Chinoz tumaniChinoz tumanidagi Respublika qiz bolalar oʻquv-tarbiya muassasasiAbu Ali ibn Sino nomidagi ixtisoslashtirilgan maktabning Chinoz filiali240 T/rTuman (shahar) nomi2026-yil2027-yilJami1.Guliston shahri112.Qarshi shahri113.Namangan shahri114.Andijon shahri115.Navoiy shahri116.Samarqand shahri117.Fargʻona shahri*118.Urganch shahri11Hammasi:358 1. Vazirlar Mahkamasining 2017-yil 22-maydagi 304-son qarori bilan tasdiqlangan Oliy taʼlimdan keyingi taʼlim toʻgʻrisidagi nizomning 1-bandi quyidagi mazmundagi ikkinchi xatboshi bilan toʻldirilsin: “Ushbu Nizom Al-Xorazmiy universitetiga nisbatan tatbiq etilmaydi”. 2. Vazirlar Mahkamasining 2017-yil 21-noyabrdagi 930-son qarori bilan tasdiqlangan Oliy taʼlim muassasasida sirtqi (maxsus sirtqi) taʼlimni tashkil etish tartibi toʻgʻrisidagi nizomning 4-bandi “sogʻliqni saqlash,” soʻzlaridan keyin “Al-Xorazmiy universiteti,” soʻzlari bilan toʻldirilsin. 3. Vazirlar Mahkamasining 2020-yil 31-dekabrdagi 824-son qarori bilan tasdiqlangan Oliy taʼlim muassasalarida oʻquv jarayoniga kredit-modul tizimini joriy etish tartibi toʻgʻrisidagi nizomning 1-bandi ikkinchi xatboshisi “oliy harbiy taʼlim muassasalariga,” soʻzlaridan keyin “Al-Xorazmiy universitetiga,” soʻzlari bilan toʻldirilsin.